text: mandsside
  
  publiceret: 2023-03-13 09:07:27+01:00
  I katolsk tid havde kirkerne i Danmark to døre, en dør til mændene (mandsdøren), der var placeret i sydsiden af kirken, og en dør til kvinderne (kvindedøren), der sad i kirkens langside mod nord.
  Inde i kirken var de to køn også adskilt, idet mændene sad i sydsiden (mandesiden) – til venstre set fra koret – og kvinderne sad i nordsiden (kvindesiden) – til højre set fra koret.
  Efter reformationen ophørte kønsopdelingen i kirkerummet, og man murede stort set alle steder også kvindedøren til. Hvorefter mandsdøren i sydsiden blev kirkens indgang.